**5ο Πανελλήνιο Φεστιβάλ Ενταξιακής Κουλτούρας "Κωφοί και Ακούοντες εν δράσει"**

Όπως κάθε χρόνο, έτσι και φέτος υλοποιείται για 5η συνεχή χρονιά το Πανελλήνιο Φεστιβάλ Ενταξιακής Κουλτούρας "Κωφοί και Ακούοντες εν δράσει" από 24 Σεπτεμβρίου έως 01 Οκτωβρίου 2017, σε  Χανιά, Θεσσαλονίκη, Αθήνα, Λιτόχωρο / Όλυμπος, Ναύπλιο με τη συνεργασία της Περιφέρειας Πελοποννήσου, της Περιφερειακής Ενότητας Χανίων και των Δήμων ΝΑΥΠΛΙΕΩΝ, ΑΘΗΝΑΙΩΝ, ΔΙΟΥ –ΟΛΥΜΠΟΥ, ΘΕΣΣΑΛΟΝΙΚΗΣ & ΧΑΝΙΩΝ.

Το φεστιβάλ βασίζεται εξολοκλήρου στην ευγενική χορηγία και την εθελοντική προσφορά Ελλήνων πολιτών και στη διάθεση χώρων και παροχής υπηρεσιών από διάφορους δημόσιους και ιδιωτικούς φορείς.

Το φεστιβάλ τελεί και φέτος υπό την αιγίδα των:

ΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ,   
ΥΠΟΥΡΓΕΙΟΥ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ,   
ΥΠΟΥΡΓΕΙΟΥ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ,  
ΥΠΟΥΡΓΕΙΟΥ ΤΟΥΡΙΣΜΟΥ

& της Ομοσπονδίας Αρχιμαγείρων Ελλάδος

Οι δράσεις συντονίζονται από τον Πολιτιστικό Οργανισμό Μακεδονίας Θράκης ΕΣΑΕΙ ΕΝ ΡΟΗ, Πανελλήνιο Σύλλογο Εκπαιδευτικών Αγωγής Υγείας και την Επιστημονική Ένωση για την Προώθηση της Εκπαιδευτικής Καινοτομίας και επικουρούν η Λέσχη για τη Διάδοση της Νοηματικής Γλώσσας, η Λέσχη Αρχιμαγείρων Ελλάδος και η Πανελλήνια Ένωση Εκπαιδευτικών Πολιτιστικών Θεμάτων.

Oι δράσεις του φεστιβάλ εντάσσονται στην Πανευρωπαϊκή Εβδομάδα BeActive 2017 που συντονίζονται στην Ελλάδα από τη Γενική Γραμματεία Αθλητισμού του ΥΠΠΟΑ.

Όλες οι μουσειοπαιδαγωγικές και εκπαιδευτικές επισκέψεις διοργανώνονται σε συνεργασία με τη Διεύθυνση Μουσείων του Υπουργείου Πολιτισμού & Αθλητισμού, τις Τοπικές Μητροπόλεις των εμπλεκόμενων πόλεων και σώματος εθελοντών εκπαιδευτικών Π/θμιας και Δ/θμιας Εκπαίδευσης της χώρας.

**ΙΔΕΟΛΟΓΙΚΟ ΠΛΑΙΣΙΟ ΦΕΣΤΙΒΑΛ**

Το φεστιβάλ στοχεύει στην

- ενίσχυση της ενταξιακής κουλτούρας και αποδοχής της διαφορετικότητας,  
- καταπολέμηση του κοινωνικού ρατσισμού και αποκλεισμού με σύμπραξη ΑμεΑ και μη, συμπεριλαμβανομένης κάθε πληθυσμιακής μειονότητας   
- ανάδειξη του πολιτισμού μας,   
- διάχυση των μηνυμάτων για περισσότερη φυσική δραστηριότητα και άσκηση  
- απόκτηση γνώσεων & εμπειριών  
- ενθάρρυνση του κάθε Έλληνα και την προβολή σημαντικών προσωπικών και κοινωνικών αξιών  
- προώθηση ιδανικών και αρχών συμβίωσης και ανθρωπιάς

Το συγκεκριμένο Φεστιβάλ δημιουργήθηκε από την ανάγκη για κοινωνική συνέργεια υπέρ της ανάπτυξης και αναδόμησης της κοινωνίας μας σε θεμέλιες, λειτουργικές και ευοίωνες πολιτισμικές βάσεις με βασικό σκοπό τον ΕΝΕΡΓΟ ΠΟΛΙΤΗ, ανεξαρτήτου κοινωνικής ταυτότητας.

Επιμέρους στόχοι είναι:

* Η προβολή των σωματείων ΑμεΑ και του έργου τους  
  Η πρόληψη της υγείας
* Η ανάδειξη των τοπικών πολιτιστικών και περιβαλλοντικών θησαυρών (ανάλογα με την πόλη που φιλοξενείται το φεστιβάλ)
* Η προώθηση της άτυπης εκπαίδευσης  
  Η ενίσχυση της τουριστικής κίνησης

Οι δράσεις αθλητισμού, καλλιτεχνίας, τοπικής παράδοσης και γαστρονομίας σε Θεσσαλονίκη, Αθήνα, Χανιά και Λιτόχωρο θα προαναγγείλουν το νέο μέλος της διοργάνωσής μας, τον ΔΗΜΟ ΝΑΥΠΛΙΕΩΝ, όπου θα φιλοξενηθούν εκεί οι περισσότερες εκδηλώσεις. Απώτερος σκοπός του Φεστιβάλ είναι η η ανάπτυξη ενταξιακής κουλτούρας δια μέσω δράσεων που συμβάλλουν στην ανάδειξη της πολιτιστικής μας κληρονομιάς. Παράλληλα εξυπηρετείται και η ανάπτυξη ενός ισχυρού πολιτιστικού Δικτύου στην Ενδοχώρα, με πρωταγωνιστές, τις δημοτικές και δημόσιες αρχές.  
Στο Φεστιβάλ, πλέον, εντάσσουμε και προσκαλούμε όλες τις πληθυσμιακές κοινωνικές μειονότητες με πρωταγωνιστή όμως τον κάθε χρήστη Νοηματικής ή άλλης εναλλακτικής επικοινωνίας.

Ιστορικό του Φεστιβάλ: [**http://esai.gr/DHIA\_2016.html**](http://esai.gr/DHIA_2016.html)

Ιστοσελίδα Φεστιβάλ 2017: [**http://esai.gr/DHIA\_2017.html**](http://esai.gr/DHIA_2017.html)

Βίντεο Σποτ ΕΛΛΗΝΙΚΟ:

<https://vimeo.com/226900695/ddbeb761c7>  
Βίντεο Σποτ ΑΓΓΛΙΚΟ:  
<https://vimeo.com/226907342/986d943500>

Βίντεο μηνύματος στη νοηματική

<https://www.youtube.com/watch?v=xk_DPxkgI64>

ΕΙΣΟΔΟΣ ΕΛΕΥΘΕΡΗ ΣΕ ΟΛΕΣ ΤΙΣ ΔΡΑΣΕΙΣ.

Για δηλώσεις συμμετοχής σε εκπαιδευτικές επισκέψεις σε Μουσεία, Αρχαιολογικούς Χώρους και Ιερές Μονές & Ναούς, σε εργαστήρια προετοιμασίας παραδοσιακών εδεσμάτων, σε σεμινάρια πρώτων βοηθειών/ περιβαλλοντικής αγωγής και τοπικής ιστορίας & σε καλλιτεχνικά και αθλητικά γεγονότα ή για να υποστηρίξετε τις δράσεις ως εθελοντής, επισκεφθείτε το blog της ιστοσελίδας[**http://esai.gr/DHIA\_2017.html**](http://esai.gr/DHIA_2017.html)